CELEX: 62011CA0619
Language: hu
Date: 2013-02-21 00:00:00
Title: C-619/11. sz. ügy: A Bíróság (harmadik tanács) 2013. február 21-i ítélete (a tribunal du travail de Brüsszel (Belgium) előzetes döntéshozatal iránti kérelme) — Patricia Dumont de Chassart kontra Office national d’allocations familiales pour travailleurs salariés (ONAFTS) (Szociális biztonság — 1408/71 rendelet — 72. cikk, a 78. cikk (2) bekezdésének b) pontja és a 79. cikk (1) bekezdésének a) pontja — Árvasági családi ellátások — A biztosítási és a szolgálati időszakok összesítése — A túlélő szülő által másik tagállamban teljesített időszakok — A figyelembevétel elmulasztása)

20.4.2013   
            
            
               HU
            
            
               Az Európai Unió Hivatalos Lapja
            
            
               C 114/16
            
         A Bíróság (harmadik tanács) 2013. február 21-i ítélete (a tribunal du travail de Brüsszel (Belgium) előzetes döntéshozatal iránti kérelme) — Patricia Dumont de Chassart kontra Office national d’allocations familiales pour travailleurs salariés (ONAFTS)
   (C-619/11. sz. ügy) (1)
   
   (Szociális biztonság - 1408/71 rendelet - 72. cikk, a 78. cikk (2) bekezdésének b) pontja és a 79. cikk (1) bekezdésének a) pontja - Árvasági családi ellátások - A biztosítási és a szolgálati időszakok összesítése - A túlélő szülő által másik tagállamban teljesített időszakok - A figyelembevétel elmulasztása)
   2013/C 114/22
   Az eljárás nyelve: francia
   
      A kérdést előterjesztő bíróság
   
   Tribunal du travail de Brüsszel
   
      Az alapeljárás felei
   
   
      Felperes: Patricia Dumont de Chassart
   
      Alperes: Office national d’allocations familiales pour travailleurs salariés (ONAFTS)
   
      Tárgy
   
   Előzetes döntéshozatal iránti kérelem — Tribunal du travail de Bruxelles — Az EK 17., EK 39. és EK 43. cikk, valamint a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet (HL L 149., 2. o.; magyar nyelvű különkiadás 5. fejezet, 1. kötet, 35. o.) 72. cikkének és 79. cikke (1) bekezdésének értelmezése — A lakóhely szerinti államot terhelő árvasági ellátások — Olyan közösségi rendelkezésnek az egyenlő bánásmód elve és a hátrányos megkülönböztetés tilalma tekintetében való megengedhetősége, amely az elhunyt szülő, nem pedig a túlélő szülő által megszerzett biztosítási időtől teszi függővé az ellátásra való jogosultságot — Kedvezőbb nemzeti szabályozás, amely a túlélő szülő számára is lehetővé teszi a biztosítási időszakok összesítését — Kedvezőtlenebb bánásmód olyan túlélő szülő munkavállaló esetén, aki élt a szabad mozgáshoz való jogával — Hátrányos megkülönböztetés
   
      Rendelkező rész
   
   Az 1996. december 2-i 118/97/EK tanácsi rendelettel módosított és naprakésszé tett, valamint az 1999. április 29-i 1399/1999/EK tanácsi rendelettel módosított, a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet 72. cikkét, 78. cikke (2) bekezdésének b) pontját és 79. cikke (1) bekezdése második albekezdésének a) pontját úgy kell értelmezni, hogy ha valamely nemzeti szabályozás úgy rendelkezik, hogy mind az elhunyt, mind pedig a túlélő szülő — amennyiben munkavállalónak minősül — árvaellátásra jogosult, e rendelkezések megkövetelik, hogy a túlélő szülő által valamely más tagállamban teljesített biztosítási és szolgálati időt vegyék figyelembe a jog megszerzéséhez az elsőként említett tagállamban szükséges időszakok összesítése során. E tekintetben nincs jelentősége annak, hogy a túlélő szülő az említett nemzeti szabályozásban e jog megszerzése céljából meghatározott referencia-időszak során nem rendelkezik semmilyen biztosítási vagy szolgálati idővel e tagállamban.
   
      (1)  HL C 49., 2012.2.18.